title: Direktiva Komisije 2010/62/EU od 8. rujna 2010. o izmjeni, radi prilagodbe tehničkih odredaba, direktiva Vijeća 80/720/EEZ i 86/297/EEZ i direktiva 2003/37/EZ, 2009/60/EZ i 2009/144/EZ Europskog parlamenta i Vijeća u odnosu na homologaciju traktora za poljoprivredu i šumarstvo  Tekst značajan za EGP

text:
               07/Sv. 018

               HR

               Službeni list Europske unije

               289

         32010L0062

               L 238/7

               SLUŽBENI LIST EUROPSKE UNIJE

               08.09.2010.

      DIREKTIVA KOMISIJE 2010/62/EU
   od 8. rujna 2010.
   o izmjeni, radi prilagodbe tehničkih odredaba, direktiva Vijeća 80/720/EEZ i 86/297/EEZ i direktiva 2003/37/EZ, 2009/60/EZ i 2009/144/EZ Europskog parlamenta i Vijeća u odnosu na homologaciju traktora za poljoprivredu i šumarstvo
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2003/37/EZ Europskog parlamenta i Vijeća od 26. svibnja 2003. o homologaciji traktora za poljoprivredu i šumarstvo, njihovih prikolica i priključnih vučenih strojeva, kao i njihovih sustava, sastavnih dijelova ili zasebnih tehničkih jedinica i o stavljanju izvan snage Direktive 74/150/EEZ (1), a posebno točke (a) i (b) njezina članka 19. stavka 1.,
   budući da:

               (1)

               Tehnički napredak dopušta homologaciju vozila kao cjeline za traktore kategorije T4.3 (traktori s niskim razmakom od tla), kako je određeno u Direktivi 2003/37/EZ. Direktivu Vijeća 80/720/EEZ od 24. lipnja 1980. o usklađivanju zakonodavstava država članica u odnosu na radni prostor, pristup vozačkom mjestu te vrata i prozore traktora na kotačima za poljoprivredu i šumarstvo (2), Direktivu 2003/37/EZ, Direktivu 2009/60/EZ Europskog parlamenta i Vijeća od 13. srpnja 2009. o najvećoj konstrukcijskoj brzini i platformama za teret traktora na kotačima za poljoprivredu ili šumarstvo (3) i Direktivu 2009/144/EZ Europskog parlamenta i Vijeća od 30. studenoga 2009. o određenim sastavnim dijelovima i značajkama traktora na kotačima za poljoprivredu i šumarstvo (4) treba stoga izmijeniti, uzimajući u obzir specifikacije za traktore s niskim razmakom od tla.

               (2)

               Kako bi se ostvario napredak u dovršavanju unutarnjeg tržišta i postigle veće razine sigurnosti na radu, zahtjevi za prednja priključna vratila za sve kategorije traktora na koje se primjenjuje Direktiva 2003/37/EZ trebali bi se uključiti u Direktivu Vijeća 86/297/EEZ od 26. svibnja 1986. o usklađivanju zakonodavstava država članica o priključnim pogonskim vratilima na traktorima na kotačima za poljoprivredu i šumarstvo i njihovoj zaštiti (5).

               (3)

               Zahtjevi za slobodni prostor i dimenzije zaštitnog pokrova priključnog vratila koji su propisani u Direktivi 86/297/EEZ trebaju se izmijeniti tako da se postigne usklađivanje takvih prostora i dimenzija na svjetskoj razini kako bi se olakšala opća konkurentnost proizvođača u Uniji.

               (4)

               ISO 500-1:2004 zajedno s Tehničkim ispravkom 1:2005, ISO 500-2:2004 i ISO 8759-1:1998 sadrže opće uzajamno priznate zahtjeve za priključna vratila svih traktora na koje se primjenjuje Direktiva 2003/37/EZ. Zato je prikladno navesti upućivanje na te norme u Direktivi 86/297/EEZ.

               (5)

               Direktiva 2003/37/EZ morala bi se izmijeniti zbog razloga koji se odnose na primjenu Direktive 86/297/EEZ na traktore kategorije T5. Isto tako, Direktiva 2003/37/EZ treba se izmijeniti radi primjene Direktive 2009/60/EZ i Direktive 80/720/EEZ na traktore kategorije T4.3.

               (6)

               Mjere predviđene u ovoj Direktivi u skladu su s mišljenjem odbora koji je uspostavljen člankom 20. stavkom 1. Direktive 2003/37/EZ,

         DONIJELA JE OVU DIREKTIVU:
   Članak 1.
   Direktiva 80/720/EEZ mijenja se kako slijedi:

               1.

               članak 1. zamjenjuje se sljedećim:
               „Članak 1.
               1.   Za potrebe ove Direktive ‚traktor’ znači traktor prema definiciji u članku 2. točki (j) Direktive 2003/37/EZ Europskog parlamenta i Vijeća (6).
               Za potrebe ove Direktive primjenjuju se kategorije traktora prema definiciji u Prilogu II. Direktivi 2003/37/EZ,
               2.   Ova se Direktiva primjenjuje za kategorije traktora T1, T3 i T4 prema definiciji u Prilogu II. Direktivi 2003/37/EZ.
               Ova se Direktiva se ne primjenjuje za kategoriju traktora T4.3 kad je indeksna točka vozačevog sjedala, prema definiciji u Prilogu II. Direktivi 2009/144/EZ Europskog parlamenta i Vijeća (7) udaljena više od 100 mm od središnje uzdužne ravnine traktora.

               2.

               Prilog I. izmijenjen je u skladu s Prilogom I. ovoj Direktivi.

         Članak 2.
   Direktiva 86/297/EEZ mijenja se kako slijedi:

               1.

               Naslov se zamjenjuje sljedećim:

               2.

               članak 1. zamjenjuje se sljedećim:
               „Članak 1.
               1.   Za potrebe ove Direktive ‚traktor’ znači traktor prema definiciji u članku 2. točki (j) Direktive 2003/37/EZ Europskog parlamenta i Vijeća (8).
               2.   Za potrebe ove Direktive primjenjuju se kategorije traktora prema definiciji u Prilogu II. Direktivi 2003/37/EZ.

               3.

               Prilozi I. i II. zamjenjuju se tekstom utvrđenim u Prilogu II. ovoj Direktivi.

         Članak 3.
   Prilog II. Direktivi 2003/37/EZ izmijenjen je u skladu s Prilogom III. ovoj Direktivi.
   Članak 4.
   Direktiva 2009/60/EZ mijenja se kako slijedi:

               1.

               članak 1. zamjenjuje se sljedećim:
               „Članak 1.
               1.   Za potrebe ove Direktive ‚traktor’ znači traktor prema definiciji u članku 2. točki (j) Direktive 2003/37/EZ.
               2.   Za potrebe ove Direktive primjenjuju se kategorije traktora prema definiciji u Prilogu II. Direktivi 2003/37/EZ.
               3.   Ova se Direktiva primjenjuje samo na traktore koji su opremljeni zračnim gumama i imaju najveću konstrukcijsku brzinu do 40 km/h.”;

               2.

               Prilog I. izmijenjen je u skladu s Prilogom IV. ovoj Direktivi.

         Članak 5.
   Direktiva 2009/144/EZ mijenja se kako slijedi:

               1.

               članak 1. zamjenjuje se sljedećim:
               „Članak 1.
               1.   Za potrebe ove Direktive ‚traktor’ znači traktor prema definiciji u članku 2. točki (j) Direktive 2003/37/EZ.
               2.   Za potrebe ove Direktive primjenjuju se kategorije traktora prema definiciji u Prilogu II. Direktivi 2003/37/EZ.
               3.   Ova se Direktiva primjenjuje za kategorije traktora T1, T2, T3 i T4.”;

               2.

               Prilog II. izmijenjen je u skladu s Prilogom V. ovoj Direktivi.

         Članak 6.
   1.   Za traktore kategorija T1, T2 i T3 prema definiciji u Prilogu II. Direktivi 2003/37/EZ, države članice primjenjuju odredbe iz članka 7. stavka 1. ove Direktive za nove tipove vozila od 29. rujna 2011. i za nova vozila od 29. rujna 2012.
   2.   Za traktore kategorije T4.3 prema definiciji u Prilogu II. Direktivi 2003/37/EZ, države članice primjenjuju odredbe iz članka 7. stavka 1. ove Direktive za nove tipove vozila od 29. rujna 2013. i za nova vozila od 29. rujna 2016.
   3.   Za vozila kategorija T4.1, T4.2, T5, C, R i S prema definiciji u Prilogu II. Direktivi 2003/37/EZ, države članice primjenjuju odredbe iz članka 7. stavka 1. ove Direktive za nove tipove vozila i za nova vozila od datuma utvrđenih u članku 23. stavku 2. Direktive 2003/37/EZ.
   Članak 7.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 29. rujna 2011. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 8.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 9.
   Ova je Direktiva upućena državama članicama.

      Sastavljeno u Bruxellesu 8. rujna 2010.

            Za Komisiju

            Predsjednik

         José Manuel BARROSO

      (1)  SL L 171, 9.7.2003., str. 1.

      (2)  SL L 194, 28.7.1980., str. 1.

      (3)  SL L 198, 30.7.2009., str. 15.

      (4)  SL L 27, 30.1.2010., str. 33.

      (5)  SL L 186, 8.7.1986., str. 19.

      (6)  SL L 171, 9.7.2003., str. 1.

      (7)  SL L 27, 30.1.2010., str. 33.”;

      (8)  SL L 171, 9.7.2003., str. 1.”
   PRILOG I.
   Točka 1.2. Priloga I. Direktivi 80/720/EEZ zamjenjuje se sljedećim:

                  „1.2.

                  Za sve traktore s iznimkom uskih traktora čiji je razmak kotača ≤ 1 150 mm i koji pripadaju kategoriji T4.3, širina radnog prostora mora iznositi najmanje 900 mm na razmaku od 400 do 900 mm iznad referentne točke te na duljini od 450 mm ispred te točke (vidjeti slike 1. i 3.).
                  Za sve traktore kategorije T4.3 radni prostor na duljini od 450 mm ispred referentne točke mora imati ukupnu širinu od najmanje 700 mm na visini od 400 mm iznad referentne točke i ukupnu širinu od najmanje 600 mm na visini 900 mm iznad te točke.”

   PRILOG II.
   „
         PRILOG I

            Opće odredbe i zahtjevi za priključna vratila

         1.   Definicije i područje primjene
         1.1.   ‚Priključno vratilo’ (PTO) znači vanjski dio traktorskog vratila namijenjen za prijenos pogona na priključni stroj.
         1.2.   Odredbe ove Direktive odnose se samo na priključna vratila definirana u točki 1.1. i smještena u stražnjem ili prednjem dijelu traktora.
         2.   Zahtjev za EZ homologaciju
         2.1.   Zahtjev za homologaciju tipa traktora s obzirom na priključno vratilo i njegovu zaštitu mora podnijeti proizvođač ili njegov ovlašteni zastupnik koristeći opisni dokument prema obrascu prikazanom u dijelu 1. Priloga II.
         2.2.   Uz zahtjev moraju se priložiti tri primjerka crteža u odgovarajućem i dovoljno prikladnom mjerilu onih traktorskih dijelova na koje se odnose zahtjevi iz ove Direktive.
         2.3.   Tehničkoj službi odgovornoj za provođenje homologacijskih ispitivanja mora se dostaviti traktor koji je predstavnik tipa traktora za koji je podnesen zahtjev za homologaciju, ili dio (dijelovi) koji (koje) se smatra da je (su) bitan (bitni) za provođenje ispitivanja zahtijevanih u ovoj Direktivi.
         3.   Certifikat o EZ homologaciji
         3.1 Certifikat, koji odgovara obrascu iz dijela 2. Priloga II., mora se priložiti za svaku dodijeljenu ili odbijenu homologaciju.
         4.   Opće odredbe
         Kada su traktori opremljeni priključnim vratilima, ona moraju biti u skladu sa zahtjevima iz ovog Priloga.
         Za potrebe ove Direktive primjenjuju se norme na koje se upućuje u točkama 4.1 i 4.2.
         4.1.   Odredbe za stražnja priključna vratila
         Specifikacije u ISO 500-1:2004 uključujući Tehnički ispravak 1:2005 ISO 500-2:2004 primjenjuju se na traktore sa stražnjim priključnim vratilima u skladu s tablicom 1.

            Tablica 1

            Primjena normi za stražnja priključna vratila različitih kategorija traktora

                     Primjenljiva norma

                     T1
                     C1

                     T2
                     C2

                     T3
                     C3

                     T4.1
                     C4.1

                     T4.2
                     C4.2

                     T4.3
                     C4.3

                     T5
                     C5

                     ISO 500-1:2004 (1)
                         (3)

                     X

                     –

                     X1)

                     X1)

                     X1)

                     X

                     X1)

                     ISO 500-2:2004 (2)

                     –

                     X

                     X2)

                     X2)

                     X2)

                     –

                     X2)

                                 X

                                 Norma se primjenjuje.

                                 –

                                 Norma se ne primjenjuje.

                                 X1)

                                 Norma se primjenjuje za traktore s razmakom kotača većim od 1 150 mm.

                                 X2)

                                 Norma se primjenjuje za traktore s razmakom kotača 1 150 mm, ili manjim.

               4.2.   Odredbe za prednja priključna vratila
         Specifikacije u ISO 8759-1:1998 primjenjuju se na traktore s prednjim priključnim vratilima u skladu s tablicom 2.

            Tablica 2.

            Primjena normi za stražnja priključna vratila različitih kategorija traktora

                     Primjenljiva norma

                     T1
                     C1

                     T2
                     C2

                     T3
                     C3

                     T4.1
                     C4.1

                     T4.2
                     C4.2

                     T4.3
                     C4.3

                     T5
                     C5

                     ISO 500-2:2004 (**)

                     X

                     X

                     X3)

                     X4)

                     X

                     X4)

                     X

                                 X

                                 Norma se primjenjuje.

                                 X3)

                                 Norma se primjenjuje kada je traktor opremljen priključnim vratilima koja su specificirana u toj normi.

                                 X4)

                                 Norma se primjenjuje, osim točke 4.2.

         PRILOG II

            Dio 1.

         OPISNI DOKUMENT br. […]
         u skladu s Prilogom I. Direktivi 2003/37/EZ o EZ homologaciji traktora s obzirom na priključna vratila traktora
         Sljedeći podaci, ako su potrebni, moraju biti priloženi u tri primjerka zajedno sa sadržajem.
         Svi crteži moraju biti dostavljeni u prikladnom mjerilu i dovoljno podrobni na formatu A4. Ako su priložene fotografije, moraju prikazivati potrebne pojedinosti.
         0.   OPĆI PODACI

                     0.1.

                     Marka (marke) (trgovački naziv proizvođača):

                     0.2.

                     Tip (navesti sve inačice i izvedbe):

                     0.3.

                     Identifikacijska oznaka tipa, ako je označena na vozilu:

                                 0.3.1.

                                 Proizvođačeva pločica (položaj i način pričvršćenja):

                     0.4.

                     Kategorija vozila (4):

                     0.5.

                     Naziv i adresa proizvođača:

                     0.8.

                     Naziv (nazivi) i adresa (adrese) pogona za sklapanje:

                     4.12.

                     Priključno vratilo (priključna vratila) (broj okretaja u minuti i omjer u odnosu na motor) (broj, tip i položaj):

                                 4.12.1.

                                 Glavno (glavna) priključno vratilo (priključna vratila):

                                 4.12.2.

                                 Drugo (druga):

                                 4.12.3.

                                 Zaštitni pokrov (pokrovi) priključnog (priključnih) vratila (opis, dimenzije, fotografije):

            Dio 2.

         HOMOLOGACIJSKA DOKUMENTACIJA
         OBRAZAC

            (najveći format: A4 (210 × 297 mm))

         CERTIFIKAT O EZ HOMOLOGACIJI

            Žig administrativnog tijela

         Izjava o:

                     —

                     homologaciji (5)

                     —

                     proširenju homologacije (5)

                     —

                     odbijanju homologacije (5)

                     —

                     povlačenju homologacije (5)

               za tip traktora s obzirom na Direktivu 86/297/EEZ.
         Broj homologacije: …
         Razlog za proširenje: …

            Odjeljak I.

                     0.1.

                     Marka (trgovački naziv proizvođača):

                     0.2.

                     Tip traktora:

                     0.3.

                     Identifikacijska oznaka tipa traktora, ako je označena na traktoru (6):

                     0.3.1.

                     Položaj te oznake:

                     0.4.

                     Kategorija vozila (7):

                     0.5.

                     Naziv i adresa proizvođača:

                     0.8.

                     Naziv (nazivi) i adresa (adrese) pogona za sklapanje:

            Odjeljak II.

                     1.

                     Dodatni podaci (kad je potrebno): vidjeti Dopunu

                     2.

                     Tehnička služba odgovorna za provođenje ispitivanja:

                     3.

                     Datum izvješća o ispitivanju:

                     4.

                     Broj izvješća o ispitivanju.

                     5.

                     Napomene (ako ih ima) (vidjeti Dopunu):

                     6.

                     Mjesto:

                     7.

                     Datum:

                     8.

                     Potpis:

                     9.

                     Priložen je popis opisne dokumentacije pohranjene kod tijela za homologaciju koja se može dobiti na zahtjev.

               ”

      (1)  Ne primjenjuje se zadnja rečenica u točki 6.2. norme ISO 500-1:2004.

      (2)  Za potrebe ove Direktive, ta se norma primjenjuje također za traktore s priključnim vratilom, čija snaga izmjerena u skladu s normom ISO 789-1:1990 prelazi 20 kW.

      (3)  Za priključna vratila tipa 3 i kada je moguće smanjiti dimenzije prostora zaštitnog pokrova radi prilagođavanja priključnim elementima koji će se upotrebljavati, korisnički priručnik mora sadržavati sljedeće elemente:

               —

               upozorenje na posljedice i opasnosti prouzročene smanjenim dimenzijama zaštitnog pokrova,

               —

               upute i specifična upozorenja koja se odnose na spajanje na priključno vratilo i odspajanje,

               —

               upute i specifična upozorenja koja se odnose na uporabu oruđa ili strojeva priključenih na stražnje priključno vratilo.

      (4)  Prema definiciji u Prilogu II. Direktivi 2003/37/EZ.

      (5)  Prekrižiti nepotrebno.

      (6)  Ako podaci za oznaku tipa traktora sadrže znakove koji nisu bitni za opis tipova traktora na koji se odnosi ovaj certifikat o homologaciji, takvi se znakovi moraju u dokumentaciji zamijeniti znakom ‚?’ (npr. ABC??123???).

      (7)  Prema definiciji u Prilogu II. A Direktivi 2003/37/EZ.
   PRILOG III.
   Prilog II. Direktivi 2003/37/EZ mijenja se kako slijedi:

               1.

               U poglavlju B dijela I., u popisu pojedinačnih direktiva, u retku 18.1. stupcu T5, znak „(X)” zamjenjuje se znakom „X”,

               2.

               Dio II. poglavlja B Dodatka 1. mijenja se kako slijedi:

                           (a)

                           u retku 2.2. stupcu T4.3 znak „(X)” zamjenjuje se znakom „X”,

                           (b)

                           u retku 17.1. stupcu T4.3 znak „(X)” zamjenjuje se znakom „X”.

         PRILOG IV.
   Sljedeći podstavak dodaje se u točki 2.2. Priloga I. Direktivi 2009/60/EZ:

      „Za traktore kategorije T4.3 duljina platforme za teret ne smije biti 2,5 puta veća od razmaka prednjih ili stražnjih kotača traktora, koje god je veće.”

   PRILOG V.
   Prilog II. Direktivi 2009/144/EZ mijenja se kako slijedi:

               1.

               točka 2.3.2.11. zamjenjuje se sljedećim:

                           „2.3.2.11.

                           Uski traktori i traktori kategorije T4.3.”

               2.

               točka 2.3.2.11.1. zamjenjuje se sljedećim:

                           „2.3.2.11.1.

                           Za uske traktore prema definiciji u drugoj alineji članka 1. Direktive Vijeća 87/402/EEZ (1) i traktore kategorije T4.3 prema definiciji u dijelu 1. Dodatka 1. poglavlja B Priloga II. Direktivi 2003/37/EZ zahtjevi iz točke 2.3.2.9. ne primjenjuju se na područje koje se nalazi ispod ravnine s nagibom od 45° prema straga, koja je poprečna u odnosu na smjer vožnje i prolazi kroz točku koja se nalazi 230 mm iza indeksne točke (vidjeti sliku 7.). Ako u tom području postoji bilo koja opasna točka, odgovarajuća upozorenja moraju se postaviti na traktor.

      (1)  SL L 220, 8.8.1987., str. 1.”


title: Direktiva Komisije (EU) 2016/882 оd 1. lipnja 2016. o izmjeni Direktive 2007/59/EZ Europskog parlamenta i Vijeća u pogledu jezičnih zahtjeva (Tekst značajan za EGP)

text:
               3.6.2016

               HR

               Službeni list Europske unije

               L 146/22

         DIREKTIVA KOMISIJE (EU) 2016/882
   оd 1. lipnja 2016.
   o izmjeni Direktive 2007/59/EZ Europskog parlamenta i Vijeća u pogledu jezičnih zahtjeva
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2007/59/EZ Europskog parlamenta i Vijeća od 23. listopada 2007. o davanju ovlaštenja strojovođama koji upravljaju lokomotivama i vlakovima na željezničkom sustavu Zajednice (1), a posebno njezin članak 31.,
   budući da:

               (1)

               Određene odredbe Priloga VI. Direktivi 2007/59/EZ o zahtjevu da strojovođe posjeduju razinu znanja jezika B1 nepotrebno su veliko opterećenje u vrlo specifičnim slučajevima kada strojovođe upravljaju vlakom samo do pogranične stanice susjedne države članice te stoga utječu na kontinuitet prekograničnih operacija.

               (2)

               Stoga je potrebno smanjiti nepotrebno jezično opterećenje na dijelovima pruge između državne granice i pograničnih stanica određenih za prekogranične operacije izuzimanjem dotičnih strojovođa od zahtjeva za znanje jezika na razini B1.

               (3)

               Za to izuzeće preduvjet je uspostava dostatnih mjera za osiguravanje komunikacije između dotičnih strojovođa i osoblja upravitelja infrastrukture u redovnim, otežanim i izvanrednim situacijama kako bi se izbjegao negativni utjecaj na sigurnost željezničkog sustava.

               (4)

               Trebalo bi predvidjeti prijelazne mjere za strojovođe koji su dobili ili će dobiti dozvolu u skladu s Direktivom 2007/59/EZ prije datuma primjene nacionalnih odredaba kojima se prenosi ova Direktiva.

               (5)

               Direktivu 2007/59/EZ stoga je potrebno na odgovarajući način izmijeniti.

               (6)

               Mjere predviđene ovom Direktivom u skladu su s mišljenjem Odbora iz članka 32. stavka 1. Direktive 2007/59/EZ,

         DONIJELA JE OVU DIREKTIVU:
   Članak 1.
   Prilog VI. Direktivi 2007/59/EZ mijenja se kako je utvrđeno u Prilogu ovoj Direktivi.
   Članak 2.
   Za strojovođe koji su dobili ili će dobiti dozvolu u skladu s Direktivom 2007/59/EZ prije 1. srpnja 2016. smatra se da ispunjuju njezine odredbe.
   Članak 3.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 1. srpnja 2016. One Komisiji odmah dostavljaju tekst tih odredaba.
   One primjenjuju te odredbe od 1. srpnja 2016.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   3.   Obveze prenošenja i provedbe ove Direktive ne primjenjuju se na Republiku Cipar i Republiku Maltu sve dok se na njihovim državnim područjima ne uspostavi željeznički sustav.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 1. lipnja 2016.

            Za Komisiju

            Predsjednik

         Jean-Claude JUNCKER

      (1)  SL L 315, 3.12.2007., str. 51.

      PRILOG
      Točka 8. Priloga VI. Direktivi 2007/59/EZ zamjenjuje se sljedećim:
      „8.   PROVJERA ZNANJA JEZIKA

                  1.

                  Strojovođe koji s upraviteljem željezničke infrastrukture moraju komunicirati o pitanjima koja su bitna za sigurnost moraju znati barem jedan od jezika koje odredi dotični upravitelj infrastrukture. Njihovo znanje jezika mora im omogućiti aktivno i učinkovito sporazumijevanje u redovnim, otežanim i izvanrednim situacijama. Moraju znati upotrebljavati poruke i komunikacijske metode utvrđene u TSI-ju ‚Odvijanje prometa i upravljanje prometom’.

                  2.

                  Da bi uvjeti iz stavka 1. bili ispunjeni, strojovođe moraju razumjeti (slušno razumijevanje i razumijevanje pri čitanju) te znati komunicirati (usmeno i pismeno) na razini B1 Zajedničkog europskog referentnog okvira za jezike (ZEROJ) Vijeća Europe (1).

                  3.

                  Za dijelove pruge između državne granice i pograničnih stanica određenih za prekogranične operacije, upravitelj infrastrukture može odobriti izuzeće od zahtjeva iz stavka 2. za strojovođe vlakova kojima upravlja željeznički prijevoznik ako se primjenjuje sljedeći postupak:

                              (a)

                              željeznički prijevoznik od upravitelja infrastrukture traži odstupanje za dotične strojovođe. Kako bi se osiguralo pravedno i jednako postupanje prema podnositeljima zahtjeva, upravitelj infrastrukture na svaki podneseni zahtjev za odstupanje primjenjuje isti postupak procjene koji je dio izvješća o mreži;

                              (b)

                              upravitelj infrastrukture odobrava odstupanje ako željeznički prijevoznik može dokazati da je uspostavio dostatne mjere za osiguravanje komunikacije između dotičnih strojovođa i osoblja upravitelja infrastrukture u redovnim, otežanim i izvanrednim situacijama, kako je predviđeno u stavku 1.;

                              (c)

                              s pomoću svojih sustava upravljanja sigurnošću željeznički prijevoznici i upravitelji infrastrukture osiguravaju da je dotično osoblje upoznato s tim pravilima i mjerama te da je odgovarajuće osposobljeno.”

         (1)  Common European Framework of Reference for Languages: Learning, Teaching, Assessment, 2001. (Cambridge University Press za englesku verziju ISBN 0-521-00531-0). Dostupno i na internetskim stranicama Cedefopa (Europski centar za razvoj strukovnog obrazovanja): http://www.cedefop.europa.eu/


title: Direktiva Komisije 2007/53/EZ od 29. kolovoza 2007. o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku Priloga III.  Tekst značajan za EGP

text:
               13/Sv. 017

               HR

               Službeni list Europske unije

               25

         32007L0053

               L 226/19

               SLUŽBENI LIST EUROPSKE UNIJE

               29.08.2007.

      DIREKTIVA KOMISIJE 2007/53/EZ
   od 29. kolovoza 2007.
   o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku Priloga III.
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), a posebno njezin članak 8. stavak 2.,
   nakon savjetovanja sa Znanstvenim odborom za proizvode široke potrošnje,
   budući da:

               (1)

               Fluorovi spojevi trenutačno su navedeni i podliježu ograničenjima i uvjetima utvrđenim u Prilogu III., dijelu 1. Direktive 76/768/EEZ. Mišljenje je Znanstvenog odbora za proizvode široke potrošnje (SCCP) da je za djecu mlađu od šest godina opasnost od razvoja fluoroze minimalna ako je jedini izvor izlaganja fluoridima zubna pasta koja sadrži fluoride između 1 000 i 1 500 ppm i uz pretpostavku da se takva zubna pasta rabi prema preporukama. Zbog toga se referentni brojevi od 26 do 43 i referentni brojevi 47 i 56 Priloga III., dijela 1. moraju izmijeniti.

               (2)

               Direktivu 76/768/EEZ treba stoga na odgovarajući način izmijeniti.

               (3)

               Mjere predviđene ovom Direktivom u skladu su s mišljenjem Stalnog odbora za kozmetičke proizvode,

         DONIJELA JE OVU DIREKTIVU:
   Članak 1.
   Prilog III. Direktivi 76/768/EEZ mijenja se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 19. lipnja 2008. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 19. ožujka 2009.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 29. kolovoza 2007.

            Za Komisiju

         Günter VERHEUGEN

            Potpredsjednik

      (1)  SL L 262, 27.9.1976., str. 169. Direktiva kako je zadnje izmijenjena Direktivom Komisije 2007/22/EZ (SL L 101, 18.4.2007., str. 11.).
   PRILOG
   Nakon svake stavke u stupcu f, za referentne brojeve od 26 do 43 i referentne brojeve 47 i 56 dijela 1. Priloga III. Direktivi 76/768/EEZ dodaje se sljedeći tekst:

      „Za svaku zubnu pastu koja sadrži od 0,1 do 0,15 % fluorida, osim ako već nije označena kao kontraindicirana za djecu (npr. ‚samo za odrasle’), obavezno je označiti sljedeće:

         ‚Djeca u dobi od 6 godina i mlađa: Uporabiti količinu veličine zrna graška kako bi se gutanje tijekom četkanja smanjilo na najmanju mjeru. U slučaju unosa fluorida iz drugih izvora, potražiti savjet zubara ili liječnika.’ ”


title: Direktiva 2002/33/EZ Europskog parlamenta i Vijeća od 21. listopada 2002. o izmjeni direktiva Vijeća 90/425/EEZ i 92/118/EEZ s obzirom na zdravstvene zahtjeve za nusproizvode životinjskog podrijetla

text:
               03/Sv. 60

               HR

               Službeni list Europske unije

               43

         32002L0033

               L 315/14

               SLUŽBENI LIST EUROPSKE UNIJE

         DIREKTIVA 2002/33/EZ EUROPSKOG PARLAMENTA I VIJEĆA
   od 21. listopada 2002.
   o izmjeni direktiva Vijeća 90/425/EEZ i 92/118/EEZ s obzirom na zdravstvene zahtjeve za nusproizvode životinjskog podrijetla
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 152. stavak 4. točku (b),
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   nakon savjetovanja s Odborom regija,
   djelujući u skladu s postupkom propisanim člankom 251. Ugovora (3),
   budući da:

               (1)

               Mnogobrojni akti Zajednice propisuju uvjete zdravlja životinja i javnog zdravlja za preradu i uklanjanje otpada životinjskoga podrijetla te za proizvodnju, stavljanje na tržište, promet i uvoz proizvoda životinjskoga podrijetla koji nisu namijenjeni ljudskoj prehrani.

               (2)

               Uredba (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u vezi s nusproizvodima životinjskog podrijetla koji nisu namijenjeni ljudskoj prehrani (4) zamijenila je propise sadržane u tim aktima.

               (3)

               Kako bi se ti novi propisi uzeli u obzir, potrebno je izmijeniti Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (5) i Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenima u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ (6),

         DONIJELI SU OVU DIREKTIVU:
   Članak 1.
   U Direktivi 90/425/EEZ sedma alineja odjeljka 1. poglavlja I. Priloga A zamjenjuje se sljedećim:

               „—

               Uredba (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u vezi s nusproizvodima životinjskog podrijetla koji nisu namijenjeni prehrani ljudi (SL L 273, 10.10.2002., str. 1.).”

         Članak 2.
   Direktiva 92/118/EEZ mijenja se kako slijedi:

               1.

               u članku 2. brišu se točke (e) i (g);

               2.

               članak 3. mijenja se kako slijedi:

                           (a)

                           u prvoj alineji brišu se sljedeće riječi:
                           „zajedno sa želatinom koja nije namijenjena ljudskoj prehrani”; i

                           (b)

                           druga alineja zamjenjuje se sljedećim:

                                       „—

                                       svaki novi proizvod životinjskoga podrijetla namijenjen prehrani ljudi čije je stavljanje na tržište u državi članici odobreno nakon datuma predviđenog člankom 20. ne smije biti predmet trgovine ili uvoza dok se ne donese odluka u skladu s prvim stavkom članka 15., ako je to potrebno nakon ocjene i mišljenja Veterinarskog odbora za znanost koji je uspostavljen Odlukom 81/651/EEZ, o stvarnom riziku od širenja opasnih prenosivih bolesti do kojih bi moglo doći premještanjem proizvoda, ne samo za vrste od kojih je proizvod potekao nego i za druge vrste koje bi mogle prenositi bolest, postati središte bolesti ili opasnost za ljudsko zdravlje,”;

               3.

               u članku 10. stavku 2. podstavak (b) zamjenjuje se sljedećim:

                           „(b)

                           osim ako nije drukčije navedeno u Prilogu II., proizvodi moraju dolaziti iz objekata na popisu Zajednice koji se sastavlja u skladu s postupkom iz članka 18.;”;

               4.

               Prilog I. mijenja se kako slijedi:

                           (a)

                           brišu se poglavlja 1., 3. i 4.;

                           (b)

                           poglavlje 5. mijenja se kako slijedi:

                                       i.

                                       u naslovu se dodaju sljedeće riječi:
                                       „namijenjeni ljudskoj prehrani”;

                                       ii.

                                       u dijelu A briše se sljedeće:
                                       A.   kada su namijenjeni ljudskoj prehrani ili hranidbi životinja:”;

                                       iii.

                                       briše se dio B;

                           (c)

                           poglavlje 6. mijenja se kako slijedi:

                                       i.

                                       u naslovu se dodaju sljedeće riječi:
                                       „namijenjeni ljudskoj prehrani”;

                                       ii.

                                       dio I. mijenja se kako slijedi:

                                                   —

                                                   stavak A zamjenjuje se sljedećim:

                                                      A.   Kad je riječ o prometu, potrebno je predočiti dokument ili certifikat predviđen Direktivom 77/99/EEZ kojim se potvrđuje da su ispunjeni zahtjevi te Direktive;”,

                                                   —

                                                   u stavku B.1. točka (a) zamjenjuje se sljedećim:

                                                               „(a)

                                                               proizvodi ispunjavaju zahtjeve Direktive 80/215/EEZ;”;

                           (d)

                           u poglavlju 7. briše se dio II.; i

                           (e)

                           brišu se poglavlja 8., 10. i poglavlja od 12. do 15.

         Članak 3.
   Države članice donose zakone i druge propise potrebne za usklađivanje s ovom Direktivom najkasnije do 30. travnja 2003. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 4.
   Ova Direktiva stupa na snagu na dan njezine objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Luxembourgu 21. listopada 2002.

            Za Europski parlament

            Predsjednik

         P. COX

            Za Vijeće

            Predsjednik

         P. S. MØLLER

      (1)  SL C 62 E, 27.2.2001., str. 166.

      (2)  SL C 193, 10.7.2001., str. 31.

      (3)  Mišljenje Europskog parlamenta od 12. lipnja 2001. (SL C 53, 28.2.2002., str. 22.), Zajedničko stajalište Vijeća od 20. studenoga 2001. (SL C 45 E, 19.2.2002., str. 66.) i Odluka Europskog parlamenta od 13. ožujka 2002. (još nije objavljena u Službenom listu).

      (4)  SL L 273, 10.10.2002., str. 1.

      (5)  SL L 224, 18.8.1990., str. 29. Direktiva kako je zadnje izmijenjena Direktivom 92/118/EEZ (SL L 62, 15.3.1993., str. 49.).

      (6)  SL L 62, 15.3.1993., str. 49. Direktiva kako je zadnje izmijenjena Odlukom Komisije 2001/7/EZ (SL L 2, 5.1.2001., str. 27.).


title: 91/334/EEZ: Direktiva Komisije od 6. lipnja 1991. o izmjeni Direktive 82/475/EEZ o utvrđivanju kategorija sastojaka koji se smiju koristiti u svrhu označavanja krmnih smjesa za kućne ljubimce

text:
               03/Sv. 031

               HR

               Službeni list Europske unije

               5

         31991L0334

               L 184/27

               SLUŽBENI LIST EUROPSKE UNIJE

               06.06.1991.

      DIREKTIVA KOMISIJE

   od 6. lipnja 1991.
   o izmjeni Direktive 82/475/EEZ o utvrđivanju kategorija sastojaka koji se smiju koristiti u svrhu označavanja krmnih smjesa za kućne ljubimce
   (91/334/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 79/373/EEZ od 2. travnja 1979. o stavljanju na tržište krmnih smjesa (1), kako je zadnje izmijenjena Direktivom 90/44/EEZ (2), a posebno njezin članak 10.,
   budući da, kad je riječ o označivanju, svrha Direktive 79/373/EEZ je osigurati objektivne i točne podatke u odnosu na sastav i uporabu hrane za životinje;
   budući da je deklaracija o sastojcima u hrani za životinje, u određenim slučajevima, važna stavka;
   budući da se pokazalo potrebnim stvoriti kategorije kojima se omogućuje grupiranje više sastojaka pod jednim nazivom;
   budući da su potrebne posebne odredbe za označivanje hrane za kućne ljubimce kako bi se uzeo u obzir poseban karakter te vrste hrane za životinje;
   budući da Direktiva 90/44/EEZ izmjenjuje osnovne odredbe u odnosu na označivanje krmnih smjesa; budući da je u skladu s tim potrebno prilagoditi Direktivu Komisije 82/475/EEZ (3);
   budući da su mjere predviđene u ovoj Direktivi u skladu s mišljenjem Stalnog odbora za hranu za životinje,
   DONIJELA JE OVU DIREKTIVU:
   Članak 1.
   Članak 1. Direktive 82/475/EEZ zamjenjuje sljedećim:

      „Članak 1.
      U slučaju kada se na temelju članka 5.c stavka 3. Direktive 79/373/EEZ oznaka posebnog naziva sastojka može zamijeniti nazivom kategorije kojoj sastojak pripada, samo kategorije navedene u ovom Prilogu mogu se označiti na pakiranju, spremniku ili oznaci krmne smjese za kućne ljubimce.”

   Članak 2.
   Države članice najkasnije do 22. siječnja 1992. donose zakone i druge propise potrebne za usklađivanje s ovom Direktivom. One o tome odmah obavješćuju Komisiju.
   Kad države članice donose ove odredbe, one prilikom njihove službene objave sadrže uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova je Direktiva upućena državama članicama.

      Sastavljeno u Bruxellesu 6. lipnja 1991.

            Za Komisiju

         Ray MAC SHARRY

            Član Komisije

      (1)  SL L 86, 6.4.1979., str. 30.

      (2)  SL L 27, 31.1.1990., str. 35.

      (3)  SL L 213, 21.7.1982., str. 27.


title: 87/540/EEZ: Direktiva Vijeća od 9. studenoga 1987. o pristupu obavljanju djelatnosti prijevoznika robe po plovnim putovima u domaćem i međunarodnom prijevozu te o uzajamnom priznavanju diploma, potvrda i drugih dokaza o formalnim kvalifikacijama za tu djelatnost

text:
               06/Sv. 007

               HR

               Službeni list Europske unije

               8

         31987L0540

               L 322/20

               SLUŽBENI LIST EUROPSKE UNIJE

               09.11.1987.

      DIREKTIVA VIJEĆA

   od 9. studenoga 1987.
   o pristupu obavljanju djelatnosti prijevoznika robe po plovnim putovima u domaćem i međunarodnom prijevozu te o uzajamnom priznavanju diploma, potvrda i drugih dokaza o formalnim kvalifikacijama za tu djelatnost
   (87/540/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 75.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da je organizacija tržišta prijevoznih usluga jedan od potrebnih preduvjeta za provedbu zajedničke prijevozne politike predviđene Ugovorom;
   budući da donošenje mjera namijenjenih usklađivanju uvjeta za pristup obavljanju djelatnosti prijevoznika može potaknuti postizanje slobode pružanja usluga i učinkovito ostvarivanje prava poslovnog nastana;
   budući da zbog poboljšanja razine kvalifikacije prijevoznika treba uvesti zajednička pravila koja uređuju pristup obavljanju djelatnosti prijevoznika robe po plovnim putovima u domaćem i međunarodnom prijevozu; budući da takvo poboljšanje može pomoći da tržište bude postavljeno na zdravijim osnovama, uklanjajući prekomjerne strukturne kapacitete te poboljšavajući kvalitetu pruženih usluga, u interesu korisnika, prijevoznika te gospodarstva u cjelini;
   budući da su provedbom Direktive Vijeća 74/561/EEZ od 12. studenoga 1974. o pristupu obavljanju djelatnosti cestovnog prijevoznika tereta u domaćem i međunarodnom prometu (4) te Direktive Vijeća 77/796/EEZ od 12. prosinca 1977. o uzajamnom priznavanju diploma, potvrda i drugih dokaza o formalnim kvalifikacijama za cestovne prijevoznike tereta i cestovne prijevoznike putnika, uključujući mjere za poticanje tih prijevoznika da učinkovito ostvaruju svoje pravo na slobodu poslovnog nastana (5) postignuti zadovoljavajući rezultati;
   budući da stoga pravila koja uređuju pristup obavljanju djelatnosti prijevoznika robe po plovnim putovima trebaju obuhvaćati barem stručnu osposobljenost prijevoznika; budući da države članice također mogu zadržati ili utvrditi pravila koja uređuju dobar ugled i financijsku sposobnost prijevoznika;
   budući da, međutim, nema potrebe u zajednička pravila utvrđena ovom Direktivom uključiti određene prijevozne djelatnosti manjega gospodarskog značaja te budući da je prijevoz za vlastiti račun po definiciji izuzet iz tih pravila; budući da se također čini primjerenim predvidjeti moguće izuzeće iz područja primjene ove Direktive, prijevoznika koji svoju djelatnost obavljaju isključivo plovnim putovima unutar svog državnog područja koje nije povezano s mrežom plovnih putova neke druge države članice;
   budući da postoji potreba uzajamnog priznavanja diploma, potvrda i drugih dokaza o formalnim kvalifikacijama za djelatnosti obuhvaćene ovom Direktivom, kako bi se poticalo učinkovito ostvarivanje prava poslovnog nastana;
   budući da država članica domaćin mora potvrdu o stručnoj osposobljenosti izdanu sukladno odredbama ove Direktive koje se tiču pristupa obavljanju djelatnosti prijevoznika, priznati kao dostatan dokaz;
   budući da države članice koje svojim državljanima nalažu određene zahtjeve u vezi s dobrim ugledom i financijskom sposobnosti moraju u odnosu na državljane drugih država članica kao dostatan dokaz priznati odgovarajuće isprave koje je izdalo nadležno tijelo u prijevoznikovoj državi podrijetla ili prethodnog poslovnog nastana;
   budući da se, nadalje, ova Direktiva mora također primjenjivati na zaposlene osobe obuhvaćene Uredbom Vijeća (EEZ) br. 1612/68 od 15. listopada 1968. o slobodi kretanja radnika unutar Zajednice (6), ako države članice omoguće onim osobama koje posjeduju stručno znanje i vještine pristup djelatnosti obuhvaćenoj ovom Direktivom ili njeno obavljanje,
   DONIJELO JE OVU DIREKTIVU:
   POGLAVLJE I.

      Definicije i područje primjene

   Članak 1.
   1.   Odredbe koje države članice donesu sukladno zajedničkim pravilima utvrđenima ovom Direktivom uređuju pristup obavljanju djelatnosti prijevoznika robe po plovnim putovima u domaćem i međunarodnom prijevozu.
   2.   Za potrebe ove Direktive:

               —

               „obavljanje djelatnosti prijevoznika robe plovilom za unutarnje plovne putove” znači djelatnost kojom se bavi bilo koja fizička osoba ili poduzeće koje prevozi robu plovilom za unutarnje plovne putove za tuđi račun, čak i ako tu djelatnost ne obavlja redovito,

               —

               „poduzeća” znači trgovačka društva ili tvrtke u smislu članka 58. Ugovora i skupine ili zadruge prijevoznika čija je namjena dobiti posao od otpremnika te ga razdijeliti među svojim članovima, neovisno o tome da li su takve skupine ili zadruge pravne osobe ili ne.

         Članak 2.
   Ova se Direktiva ne primjenjuje na fizičke osobe ili poduzeća koja obavljaju djelatnosti prijevoznika robe plovnim putovima plovilima čija nosivost pri najvećem gazu ne premašuje 200 tona.
   Države članice mogu sniziti to ograničenje za sve ili neke prijevoze ili određene kategorije prijevoza.
   Ova se Direktiva isto tako ne primjenjuje na fizičke osobe ili poduzeća koja upravljaju trajektima.
   POGLAVLJE II.

      Pristup obavljanju djelatnosti

   Članak 3.
   1.   Fizičke osobe ili poduzeća koji žele obavljati djelatnost prijevoznika robe plovnim putovima moraju zadovoljavati uvjet stručne osposobljenosti, čak i ako su članovi skupine ili zadruge prijevoznika u smislu članka 1. stavka 2. ili svoju djelatnost obavljaju isključivo na određeno vremensko razdoblje kao podizvođači za neko drugo poduzeće za prijevoz plovnim putovima.
   Ako je podnositelj prijave fizička osoba koji ne zadovoljava taj uvjet, nadležna ga tijela bez obzira na to mogu ovlastiti za obavljanje djelatnosti prijevoznika robe plovnim putovima, pod uvjetom da im navede neku drugu osobu koja zadovoljava taj uvjet, a koja zapravo stalno upravlja prijevozom.
   Ako je podnositelj prijave poduzeće u smislu članka 1. stavka 2., jedna od fizičkih osoba koja zapravo stalno upravlja prijevozima tog poduzeća mora zadovoljavati uvjet stručne osposobljenosti.
   2.   Uvjet stručne osposobljenosti znači posjedovanje standardne osposobljenosti koju prihvaća organ ili tijelo koje u tu svrhu svaka država članica određuje u okviru predmeta navedenih u Prilogu. Potrebno se znanje stječe pohađanjem tečajeva ili praktičnim iskustvom u poduzeću za prijevoz plovnim putovima, ili kombinacijom navedenoga. Države članice mogu nositelje određenih diploma izuzeti od pružanja dokaza njihovog znanja predmeta navedenih u Prilogu, a koji su obuhvaćeni dotičnim diplomama.
   Po provjeri posjedovanja predmetnog znanja, organ ili tijelo iz prve točke izdaje potvrdu.
   3.   Država članica, nakon savjetovanja s Komisijom, može od primjene ove Direktive izuzeti prijevoznike koji svoju djelatnost obavljaju isključivo plovnim putovima unutar svog državnog područja koje nije povezano s mrežom plovnih putova neke druge države članice. Praktično iskustvo stečeno u poduzeću za prijevoz izuzetom od ovih uvjeta ne daje pravo na potvrdu iz stavka 2.
   Članak 4.
   1.   Države članice utvrđuju uvjete prema kojima poduzeće za prijevoz, odstupajući od članka 3. stavka 1., može privremeno djelovati najviše jednu godinu, a to se razdoblje u posebnim i opravdanim uvjetima može produžiti za najviše šest mjeseci, u slučaju smrti ili fizičke ili pravne nesposobnosti fizičke osobe koja obavlja djelatnost prijevoznika ili fizičke osobe koja ispunjava odredbe članka 3.
   2.   Međutim, nadležna tijela država članica u nekim posebnim slučajevima iznimno mogu trajno odobriti upravljanje poduzećem od strane osobe koja ne ispunjava uvjet stručne osposobljenosti iz članka 3., ali koja ima najmanje tri godine praktičnog iskustva u svakodnevnom upravljanju predmetnim poduzećem.
   Članak 5.
   Fizičke osobe koje dokažu da su prije 1. srpnja 1990. u državi članici zakonski obavljale djelatnost prijevoznika robe po plovnim putovima u domaćem i međunarodnom prijevozu, za potrebe dobivanja potvrde iz članka 3. stavka 2., izuzete su od obveze dokazivanja da ispunjavaju tamo utvrđene uvjete.
   Članak 6.
   1.   Za svaku odluku nadležnih tijela država članica kojom se odbacuje zahtjev za pristup obavljanju djelatnosti prijevoznika robe plovnim putovima u skladu s mjerama donesenim na osnovi ove Direktive, moraju se navesti razlozi.
   2.   Države članice osiguravaju povlačenje ovlaštenja za obavljanje djelatnosti prijevoznika robe plovnim putovima od strane nadležnih tijela, ako ona utvrde da uvjeti utvrđeni člankom 3. više nisu ispunjeni, uz mogućnost odobravanja, kada je to primjereno, dodatnog roka za osiguravanje zamjene.
   3.   Države članice osiguravaju da fizičke osobe i poduzeća iz ove Direktive imaju mogućnost odgovarajućim sredstvima obraniti svoje interese u odnosu na odluke iz stavaka 1. i 2.
   POGLAVLJE III.

      Uzajamno priznavanje diploma, potvrda i drugih dokaza o formalnim kvalifikacijama

   Članak 7.
   Države članice kao dostatan dokaz stručne osposobljenosti priznaju potvrde iz članka 3. stavka 2. drugog podstavka, koje je izdala druga država članica.
   Članak 8.
   1.   Ako država članica od svojih državljana zahtjeva ispunjenje određenih uvjeta u vezi s dobrim ugledom ili platnom sposobnosti, ta država u odnosu na državljane drugih država članica, ne dovodeći u pitanje stavke 2. i 3., kao dostatan dokaz prihvaća izvadak iz sudskog registra ili, u nedostatku istoga, istovrijednu ispravu koju je izdalo nadležno sudsko ili upravno tijelo u prijevoznikovoj državi podrijetla ili prethodnog poslovnog nastana, a koja pokazuje da su ti uvjeti ispunjeni.
   2.   Ako država članica od svojih državljana zahtjeva ispunjenje određenih uvjeta u vezi s dobrim ugledom, a dokaz da su ti zahtjevi ispunjeni ne može se dati ispravom iz stavka 1., ta država kao dostatan dokaz u odnosu na državljane drugih država članica prihvaća potvrdu koju je izdalo nadležno sudsko ili upravno tijelo u državi podrijetla ili prethodnog poslovnog nastana, u kojoj se navodi da su predmetni zahtjevi ispunjeni.
   3.   Ako ispravu koja se traži sukladno stavcima 1. i 2. ne izda država podrijetla ili prethodnog poslovnog nastana, takvu ispravu može zamijeniti izjava pod prisegom ili ovjerena izjava predmetne osobe pred nadležnim sudskim ili upravnim tijelom ili, prema potrebi, pred bilježnikom u državi podrijetla ili prethodnog poslovnog nastana te osobe; takvo tijelo ili bilježnik izdaje potvrdu kojom se potvrđuje vjerodostojnost izjave pod prisegom ili ovjerene izjave. Izjava u odnosu na platnu sposobnost isto se tako može dati pred nadležnim stručnim tijelom u istoj državi.
   4.   Isprave izdane sukladno stavcima 1. i 2. ne smiju, u trenutku predavanja, biti starije od tri mjeseca. Ovaj se uvjet također primjenjuje na izjave dane sukladno stavku 3.
   Članak 9.
   1.   Ako država članica za svoje državljane propisuje određene zahtjeve u vezi s financijskom sposobnosti te ako je kao dokaz potrebna potvrda, ta država odgovarajuće potvrde koje su izdale banke u državi podrijetla ili prethodnog poslovnog nastana, ili druga tijela koje odredi ta država, smatra istovrijednima potvrdama koje su izdane na njenom državnom području.
   2.   Ako država članica za svoje državljane propisuje određene zahtjeve u vezi s financijskom sposobnosti te ako se dokaz da su ti zahtjevi ispunjeni ne može dati ispravom iz stavka 1., ta država kao dostatan dokaz u odnosu na državljane drugih država članica prihvaća potvrdu koju je izdalo nadležno upravno tijelo u državi podrijetla ili prethodnog poslovnog nastana, u kojoj se navodi da su predmetni zahtjevi ispunjeni. Takve se potvrde odnose na konkretne činjenice koje država domaćin smatra relevantnima.
   Članak 10.
   Članci 7., 8. i 9. također se primjenjuju na državljane država članica koji su, sukladno Uredbi (EEZ) br. 1612/68, kao zaposlene osobe uključeni u djelatnosti iz članka 1. ove Direktive.
   POGLAVLJE IV.

      Završne odredbe

   Članak 11.
   1.   Države članice donose mjere potrebne za usklađivanje s ovom Direktivom do 30. lipnja 1988. One o tome odmah obavješćuju Komisiju.
   One osiguravaju da do 1. srpnja 1990. dođe do početne provjere standarda osposobljenosti iz članka 3.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 12.
   Ova je Direktiva upućena državama članicama.

      Sastavljeno u Bruxellesu 9. studenoga 1987.

            Za Vijeće

            Predsjednik

         B. HAAKONSEN

      (1)  SL C 351, 24.12.1983., str. 5.

      (2)  SL C 172, 2.7.1984., str. 8.

      (3)  SL C 248, 17.9.1984., str. 40.

      (4)  SL L 308, 19.11.1974., str. 18.

      (5)  SL L 334, 24.12.1977., str. 37.

      (6)  SL L 257, 19.10.1968., str. 2.
   PRILOG
   POPIS PREDMETA IZ ČLANKA 3. STAVKA 2. ZA KOJE TREBA PRUŽITI DOKAZ O STRUČNOJ OSPOSOBLJENOSTI
   Znanje koje se uzima u obzir za priznavanje stručne osposobljenosti mora se odnositi barem na dolje navedene predmete. Ti predmeti moraju biti detaljno opisani, a nadležna domaća tijela ih moraju definirati ili odobriti. Sadržaj mora biti takav da ga mogu usvojiti osobe čiji je stupanj obrazovanja istovrijedan onome dobivenome na kraju obveznog školovanja.

      A.   Predmeti o kojima prijevoznici koji se namjeravaju baviti samo domaćim prijevozom trebaju pokazati zadovoljavajuće znanje

   1.   Pravo

   Osnove građanskoga prava te trgovačko, socijalno i porezno zakonodavstvo, znanje kojih je potrebno za bavljenje tom djelatnošću, posebno u pogledu:

               —

               ugovora općenito,

               —

               ugovora o prijevozu, posebno odgovornost prijevoznika (vrsta i ograničenja),

               —

               trgovačkih društava,

               —

               poslovnih knjiga,

               —

               odredbi o radu i socijalnoj sigurnosti,

               —

               poreznog sustava.

         2.   Poslovno i financijsko upravljanje poduzećem

               —

               načini plaćanja i financiranja,

               —

               izračun cijene troškova,

               —

               sustav cijena i uvjeti prijevoza,

               —

               poslovno knjigovodstvo,

               —

               osiguranje,

               —

               izdavanje računa,

               —

               prijevozni posrednici.

         3.   Pristup tržištu

               —

               odredbe koje se odnose na početak i bavljanje djelatnošću,

               —

               sustavi zakupa,

               —

               prijevozne isprave.

         4.   Tehnički standardi i tehnički aspekti djelovanja

               —

               tehnička svojstva plovila,

               —

               izbor plovila,

               —

               registracija,

               —

               stojnice i prekostojnice.

         5.   Sigurnost

               —

               odredbe zakona, uredbi ili upravnog djelovanja koje se tiču prometa plovnim putovima,

               —

               sprečavanje nesreća i mjere koje se trebaju poduzeti u slučaju nesreće.

      B.   Predmeti o kojima prijevoznici koji se namjeravaju baviti međunarodnim prijevozom trebaju pokazati zadovoljavajuće znanje

               —

               predmeti navedeni pod A,

               —

               odredbe koje se primjenjuju na promet plovnim putovima između država članica te između Zajednice i država koje nisu članice, a koje proizlaze iz nacionalnog prava, standarda Zajednice i međunarodnih konvencija i sporazuma, posebno u odnosu na zakup te cijene i uvjete prijevoza,

               —

               carinski postupci i formalnosti,

               —

               glavni prometni propisi u državama članicama.


title: DIREKTIVA KOMISIJE (EU) …/… o izmjeni Direktive 2008/56/EZ Europskog parlamenta i Vijeća u pogledu okvirnog popisa elemenata koje treba uzeti u obzir pri pripremi pomorskih strategija

text:
               DIREKTIVA KOMISIJE (EU) …/…

               оd 17.5.2017

               o izmjeni Direktive 2008/56/EZ Europskog parlamenta i Vijeća u pogledu okvirnog popisa elemenata koje treba uzeti u obzir pri pripremi pomorskih strategija

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2008/56/EZ Europskog parlamenta i Vijeća od 17. lipnja 2008. o uspostavljanju okvira za djelovanje Zajednice u području politike morskog okoliša (Okvirna direktiva o pomorskoj strategiji)
                  1
               , a posebno njezin članak 24. stavak 1.;

               budući da:

               (1)Prilogom III. Direktivi 2008/56/EZ utvrđuje se okvirni popis karakteristika, pritisaka i utjecaja koji su navedeni u članku 8. stavku 1., članku 9. stavku 1., članku 9. stavku 3., članku 10. stavku 1., članku 11. stavku 1. i članku 24. te direktive.

               (2)Države članice su 2012. na temelju početne procjene svojih morskih voda u skladu s člankom 8. stavkom 1. Direktive 2008/56/EZ te kao dio prvog ciklusa provedbe svojih pomorskih strategija dostavile Komisiji skup značajki dobrog stanja okoliša i skup okolišnih ciljeva, u skladu s člankom 9. stavkom 2., odnosno člankom 10. stavkom 2. Direktive 2008/56/EZ. U Komisijinoj procjeni
                  2
                tih izvješća država članica, u skladu s člankom 12. te direktive, naglašava se neodgodiva potreba za povećanjem napora ako države članice i Unija namjeravaju postići dobro stanje okoliša do 2020.

               (3)Kako bi se osiguralo da se drugim ciklusom provedbe pomorskih strategija država članica dodatno doprinese postizanju ciljeva iz Direktive 2008/56/EZ te  usklađenijem utvrđivanju dobrog stanja okoliša, Komisija je u svojem izvješću o prvoj fazi provedbe preporučila da, na razini Unije, službe Komisije i države članice surađuju na preispitivanju, jačanju i poboljšanju Odluke Komisije 2010/477/EU
                  3
                do 2015., s ciljem postizanja jasnijeg, jednostavnijeg, sažetijeg, usklađenijeg i usporedivog skupa kriterija i metodoloških standarda za dobro stanje okoliša te da istovremeno preispitaju i prema potrebi revidiraju Prilog III. Okvirnoj direktivi o pomorskoj strategiji i razviju posebne smjernice kako bi se osigurao usklađeniji i dosljedniji pristup ocjenjivanju u sljedećem provedbenom ciklusu.

               (4)Preispitivanje Priloga III. Direktivi 2008/56/EZ potrebno je za nadopunu preispitivanja Odluke 2010/477/EU. Nadalje, odnos između Priloga III. Direktivi 2008/56/EZ i kvalitativnih deskriptora za utvrđivanje dobrog stanja okoliša navedenih u Prilogu I. toj direktivi implicitan je samo u toj direktivi te stoga nije dovoljno jasan. U radnom dokumentu službi Komisije iz 2011.
                  4
                objašnjavaju se odnosi između kvalitativnih deskriptora iz Priloga I. Direktivi 2008/56/EZ, elemenata navedenih u Prilogu III. toj direktivi te kriterija i pokazatelja utvrđenih u Odluci 2010/477/EU, ali pružaju samo djelomično obrazloženje zbog njima svojstvenog sadržaja. Revizija Priloga III. Direktivi 2008/56/EZ potrebna je kako bi se ti odnosi dodatno razjasnili te olakšala njezina provedba boljim povezivanjem elemenata ekosustava i antropogenih pritisaka i utjecaja na morski okoliš s deskriptorima iz Priloga I. Direktivi 2008/56/EZ i s ishodom preispitivanja Odluke 2010/477/EU.

               (5)Prilogom III. Direktivi 2008/56/EZ trebali bi se utvrditi elementi za procjenu (članak 8. stavak 1. te direktive) s obzirom na dobro stanje okoliša (članak 9. stavak 1. te direktive), elementi za praćenje (članak 11. stavak 1. te direktive) kao nadopuna procjeni (npr. temperatura, salinitet) te elementi za razmatranje pri postavljanju ciljeva (članak 10. stavak 1. Direktive). Važnost tih elemenata razlikovat će se po regijama i državama članicama zbog različitih regionalnih obilježja. To znači da je elemente potrebno uzeti u obzir samo ako se smatraju „bitnim svojstvima i karakteristikama” ili „glavnim pritiscima i utjecajima” iz članka 8. stavka 1. točaka (a) i (b) Direktive 2008/56/EZ te ako se pojave u vodama dotične države članice.

               (6)Važno je osigurati jasnu povezanost između elemenata navedenih u Prilogu III. Direktivi 2008/56/EZ i kvalitativnih deskriptora iz Priloga I. toj Direktivi te kriterija i metodoloških standarda za dobro stanje okoliša morskih voda koje je utvrdila Komisija na temelju članka 9. stavka 3. Direktive 2008/56/EZ, kao i njihove primjene u vezi s člancima 8., 9., 10. i 11. Direktive 2008/56/EZ. U tom kontekstu, ti elementi moraju biti općeniti i načelno primjenjivi diljem Unije, uzimajući u obzir da Komisija može odrediti dodatne posebne elemente na temelju članka 9. stavka 3. Direktive 2008/56/EZ ili u kontekstu određivanja skupa karakteristika dobrog stanja okoliša u skladu s člankom 9. stavkom 1. te direktive.

               (7)Elemente iz tablica 1. i 2. u Prilogu III. Direktivi 2008/56/EZ trebalo bi detaljnije razjasniti u odnosu na elemente stanja (tablica 1.) i elemente pritiska i utjecaja (tablica 2.) te ih dovesti u izravnu vezu s kvalitativnim deskriptorima utvrđenima u Prilogu I. toj direktivi i time s kriterijima koje je Komisija utvrdila na temelju članka 9. stavka 3. Direktive 2008/56/EZ.

               (8)Za usmjeravanje procjena upotrebe morskih voda iz točke (c) članka 8. stavka 1. Direktive 2008/56/EZ i ljudskih aktivnosti iz točke (b) članka 8. stavka 1. te povezanog praćenja iz članka 11. te direktive, trebalo bi proširiti tablicu 2. kako bi sadržavala okvirni popis korištenja i ljudskih aktivnosti, a u svrhu osiguravanja dosljednosti njihove procjene u svim morskim regijama ili podregijama.

               (9)Prilog III. Direktivi 2008/56/EZ trebalo bi stoga na odgovarajući način izmijeniti.

               (10)Mjere predviđene u ovoj Direktivi u skladu su s mišljenjem regulatornog odbora osnovanog na temelju članka 25. stavka 1. Direktive 2008/56/EZ,

               DONIJELA JE OVU DIREKTIVU:

               Članak 1.

               Prilog III. Direktivi 2008/56/EZ zamjenjuje se tekstom iz Priloga ovoj Direktivi.

               Članak 2.

               1.Države članice donose zakone i druge propise potrebne za usklađivanje s ovom Direktivom najkasnije do [SL: umetnuti datum: 18 mjeseci nakon stupanja na snagu ove Direktive]. One Komisiji odmah dostavljaju tekst tih odredaba.

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               3.Obveza prijenosa ove Direktive ne primjenjuje se na države članice bez morskih voda.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Done at Brussels, 17.5.2017

                     Za Komisiju

                     Predsjednik
                     Jean-Claude JUNCKER

                     (1)
                  SL L 164, 25.6.2008., str. 19.

                     (2)
                  Izvješće Komisije Vijeću i Europskom parlamentu – Prva faza provedbe Okvirne direktive o pomorskoj strategiji (2008/56/EZ) – Ocjena Europske komisije i smjernice (COM(2014) 097 final, 20.2.2014.).

                     (3)
                  Odluka Komisije 2010/477/EU od 1. rujna 2010. o kriterijima i metodološkim standardima za dobro stanje okoliša morskih voda (SL L 232, 2.9.2010., str. 14.).

                     (4)

                  Radni dokument službi Komisije SEC(2011) 1255
                  .

    ---documentbreak---

               PRILOG

               Direktivi Komisije

               o izmjeni Direktive br. 2008/56/EZ Europskog parlamenta i Vijeća u pogledu okvirnog popisa elemenata koje treba uzeti u obzir pri pripremi pomorskih strategija

               PRILOG III.

               Okvirni popis elemenata ekosustava, antropogenih pritisaka i ljudskih aktivnosti od značaja za morske vode

               (na koji se odnose članak 8. stavak 1., članak 9. stavak 1., članak 9. stavak 3., članak 10. stavak 1., članak 11. stavak 1. i članak 24.)

               Tablica 1. – Struktura, funkcije i procesi u morskim ekosustavima

               od posebne važnosti za članak 8. stavak 1. točku (a), te članke 9. i 11.

                        Tema

                        Elementi ekosustava

                        Mogući parametri i karakteristike (napomena 1.)

                        Relevantni kvalitativni deskriptori utvrđeni u Prilogu I. (napomene 2. i 3.)

                        Vrsta

                        Skupine vrsta (napomena 4.) morskih ptica, sisavaca, gmazova, riba i glavonožaca u morskoj regiji ili podregiji

                        Prostorna i vremenska varijacija po vrsti ili populaciji:

                        — rasprostranjenost, brojnost i/ili biomasa

                        — veličina, dobna i spolna struktura

                        — plodnost, stope preživljavanja i smrtnosti/ozljeda

                        — ponašanje uključujući kretanje i seobu

                        — stanište vrste (površina, prikladnost)

                        Sastav vrsta skupine

                        (1); (3)

                        Staništa

                        Široki tipovi staništa vodenog stupca (pelagijski) i morskog dna (bentoski) (napomena 5.) ili drugi tipovi staništa, uključujući s njima povezane biološke zajednice diljem morske regije ili podregije

                        Po tipu staništa:

                        — rasprostranjenost i površina staništa (i volumen, ako je primjereno)

                        — sastav vrsta, brojnost i/ili biomasa (prostorna i vremenska varijacija)

                        — veličina i dobna struktura vrste (ako je primjereno)

                        — fizička, hidrološka i kemijska svojstva

                        Dodatno za pelagijska staništa:

                        — koncentracija klorofila a

                        — frekvencija i površina cvjetanja planktona

                        (1); (6)

                        Ekosustavi, uključujući hranidbene mreže

                        Struktura, funkcije i procesi u ekosustavu, koji obuhvaćaju:

                        — fizička i hidrološka svojstva

                        — kemijska svojstva

                        — biološka svojstva

                        — funkcije i procese

                        Prostorna i vremenska varijacija u:

                        — temperaturi i ledu

                        — hidrologiji (valni režim i režim strujanja; uzlazne struje, miješanje, vrijeme zadržavanja, dotok slatke vode; razina mora)

                        — batimetrija

                        — zamućenost (opterećenja muljem/sedimentom), prozirnost, zvuk

                        — supstrat i morfologija morskog dna

                        — salinitet, hranjive tvari (N, P), organski ugljik, otopljeni plinovi (pCO2, O2) i pH

                        — veze između staništa i vrsta morskih ptica, sisavaca, gmazova, riba i glavonožaca

                        — struktura pelagijsko-bentoske zajednice

                        — produktivnost

                        (1); (4)

               Napomene koje se odnose na tablicu 1.

               Napomena 1.:
                     Okvirni popis relevantnih parametara i karakteristika za vrste, staništa i ekosustave, prikazan je tako da odražava parametre na koje utječu pritisci iz tablice 2. ovog Priloga i koji su važni za kriterije utvrđene u skladu s člankom 9. stavkom 3. Posebne parametre i značajke koji će se koristiti za praćenje i procjenu trebalo bi odrediti u skladu sa zahtjevima ove Direktive, uključujući one iz članaka od 8. do 11.

               Napomena 2.:
                     Brojevi u ovom stupcu odnose se na odgovarajuće numerirane točke iz Priloga I.

               Napomena 3.:
                     U tablici 1. navedeni su samo kvalitativni deskriptori stanja okoliša (1), (3), (4) i (6) za koje su kriteriji utvrđeni u skladu s člankom 9. stavkom 3. Svi drugi kvalitativni deskriptori pritiska na okoliš iz Priloga I. mogu biti relevantni za pojedinu temu.

               Napomena 4.:
                     Te skupine vrsta dodatno su određene u dijelu II. Priloga Odluci Komisije o utvrđivanju kriterija i metodoloških standarda za dobro stanje okoliša i specifikacija i standardiziranih metoda praćenja i ocjenjivanja te o stavljanju izvan snage Odluke 2010/477/EU
                  1*.

               Napomena 5.:
                     Ti široki tipovi staništa pobliže su određeni u dijelu II. Priloga Odluci Komisije o utvrđivanju kriterija i metodoloških standarda za dobro stanje okoliša i specifikacija i standardiziranih metoda praćenja i ocjenjivanja te o stavljanju izvan snage Odluke 2010/477/EU.

               Tablica 2. – Antropogeni pritisci, upotrebe i ljudske aktivnosti u morskom okolišu ili s utjecajem na njega

                        2.a Antropogeni pritisci na morski okoliš

                        od posebne važnosti za članak 8. stavak 1. točke (a) i (b) te članke 9., 10. i 11.

                        Tema

                        Pritisak (napomena 1.)

                        Mogući parametri

                        Relevantni kvalitativni deskriptori utvrđeni u Prilogu I. (napomene 2. i 3.)

                        Biološki

                        Unošenje ili širenje neautohtone vrste

                        Intenzitet i prostorna i vremenska varijacija pritiska u morskom okolišu i, prema potrebi, na izvoru

                        Za procjenu utjecaja pritiska na okoliš, odabrati relevantne elemente ekosustava i parametre iz tablice 1.

                        (2)

                        Unos mikrobnih patogena

                        Unos genetski promijenjenih vrsta i premještaj zavičajnih vrsta

                        Gubitak, ili promjena, prirodnih bioloških zajednica zbog uzgoja životinjske ili biljne vrste

                        Uznemiravanje vrsta (npr. na mjestu razmnožavanja, odmora i hranjenja) zbog ljudske prisutnosti

                        Uklanjanje divljih vrsta ili smrtnost/ozljeda kod divljih vrsta (komercijalnim i rekreacijskim ribolovom i drugim aktivnostima)

                        (3)

                        Fizički

                        Fizičko remećenje morskog dna (privremeno ili reverzibilno)

                        (6); (7)

                        Fizički gubitak (zbog stalnih promjena supstrata ili morfologije morskog dna i vađenja supstrata morskog dna)

                        Promjene hidroloških uvjeta

                        Tvari, otpad i energija

                        Unos hranjivih tvari – raspršeni izvori, točkasti izvori, atmosfersko odlaganje

                        (5)

                        Unos organskih tvari – raspršeni izvori i točkasti izvori

                        Unos drugih tvari (npr. sintetičke tvari, nesintetičke tvari, radionuklidi) – raspršeni izvori, točkasti izvori, atmosfersko odlaganje, akutni događaji

                        (8); (9)

                        Unos otpada (krute otpadne tvari, uključujući mikrootpad)

                        (10)

                        Unos antropogenih zvukova (impulsni, kontinuirani)

                        (11)

                        Unos drugih oblika energije (uključujući elektromagnetska polja, svjetlost i toplinu)

                        Unos vode – točkasti izvori (npr. slana voda)

                        2.b Upotrebe i ljudske aktivnosti u morskom okolišu ili s utjecajem na njega

                        od posebne važnosti za članak 8. stavak 1. točke (b) i (c) (samo aktivnosti označene * su važne za članak 8. stavak 1. točku (c)) i članke 10. i 13.

                        Tema

                        Aktivnost

                        Fizičko restrukturiranje rijeka, obale ili morskog dna (upravljanje vodama)

                        Pridobivanje zemljišta

                        Usmjeravanje i ostale izmjene vodotokova

                        Obrana priobalnih područja i zaštita od poplava*

                        Odobalni objekti (osim za naftu/plin/obnovljive izvore)*

                        Restrukturiranje morfologije morskog dna, uključujući jaružanje i odlaganje materijala*

                        Vađenje neživih resursa

                        Dobivanje minerala (kamen, metalne rudače, šljunak, pijesak, ljušture)*

                        Vađenje nafte i plina, uključujući infrastrukturu*

                        Vađenje soli*

                        Dobivanje vode*

                        Proizvodnja energije

                        Proizvodnja energije iz obnovljivih izvora (vjetar, valovi i plima i oseka), uključujući infrastrukturu*

                        Proizvodnja energije iz neobnovljivih izvora

                        Prijenos električne energije i komunikacija (kabeli)*

                        Vađenje živih resursa

                        Izlov ribe i školjkaša (profesionalni, rekreacijski)*

                        Prerada ribe i školjkaša*

                        Prikupljanje morskih biljaka*

                        Lov i prikupljanje u druge svrhe*

                        Uzgajanje živih resursa

                        Akvakultura – morska, uključujući infrastrukturu*

                        Akvakultura – slatkovodna

                        Poljoprivreda

                        Šumarstvo

                        Promet

                        Prometna infrastruktura*

                        Promet – brodski*

                        Promet – zračni

                        Promet – kopneni

                        Gradska i industrijska upotreba

                        Gradska upotreba

                        Industrijska upotreba

                        Obrada i zbrinjavanje otpada*

                        Turizam i slobodno vrijeme

                        Infrastruktura za turizam i slobodno vrijeme*

                        Turističke aktivnosti i aktivnosti u slobodno vrijeme*

                        Sigurnost/obrana

                        Vojne operacije (u skladu s člankom 2. stavkom 2.)

                        Obrazovanje i istraživanje

                        Istraživanje, prikupljanje podataka i obrazovne aktivnosti*

               Napomene koje se odnose na tablicu 2.

               Napomena 1.:
                     Procjene pritisaka trebale bi se temeljiti na njihovim razinama u morskom okolišu i, ako je primjereno, stopama unosa (iz kopnenih ili atmosferskih izvora) u morski okoliš.

               Napomena 2.:
                     Brojevi u ovom stupcu odnose se na odgovarajuće numerirane točke iz Priloga I.

               Napomena 3.:
                     U tablici 2.a navedeni su samo kvalitativni deskriptori pritiska na okoliš (2), (3), (5), (6), (7), (8), (9), (10) i (11), za koje su kriteriji utvrđeni u skladu s člankom 9. stavkom 3. Svi drugi kvalitativni deskriptori stanja okoliša iz Priloga I. mogu biti relevantni za pojedinu temu.

                     (1)
                  * SL: Molimo unijeti naslov, datum i upućivanje na SL „Odluke Komisije o utvrđivanju kriterija i metodoloških standarda za dobro stanje okoliša i specifikacija i standardiziranih metoda praćenja i ocjenjivanja te o stavljanju izvan snage Odluke 2010/477/EU”, objavljene na isti dan.